ประจำเดือนมาใกล้สิ้นเดือนตุลาคม หลังจากนั้นหายวันที่ 3 พ.ย. ก่อนหน้านี้มีอะไรกับแฟน(หลั่งใน)แต่กินยาคุมฉุกเฉิน หลังจากนั้นวันที่ 8 มีเลือดไหลออกจากช่องคลอด ก่อนหน้านี้มีอาการปวดหลัง ฉี่บ่อย วันที่ 9 มีอาการเวียนหัว คลื่นไส้ แต่ยังมีเลือดไหลอยู่.. #อาการเหล่านี้เป็นอาการอะไรค่ะ?
สวัสดีค่ะ หากได้ทานยาคุมฉุกเฉินไปก่อนหน้านั้นประมาณ 1 สัปดาห์ คือได้ทานไปในช่วงวันที่ 1-2 พ.ย. แล้วในวันที่ 8 พ.ย. ได้มีเลือดออกมา เลือดดังกล่าวน่าจะเกิดจากผลของยาคุมฉุกเฉินได้ค่ะ ส่วนอาการเวียนหัวและคลื่นไส้ ก็อาจเป็นอาการที่พบร่วมในขณะที่มีเลือดออกจากช่องคลอดได้ หรือเกิดจากสาเหตุอื่นๆ ก็ได้ เช่น แพ้อาหาร อาหารเป็นพิษ การมีความเครียด วิตกกังวล เป็นต้นแต่หากวันที่ทานยาคุมฉุกเฉิน คือก่อนหน้าที่จะมีเลือดออกในวันช่วงใกล้สิ้นเดือน ต.ค. เลือดที่ออกในช่วงใกล้สิ้นเดือน ต.ค. ก็อาจเป็นเลือดที่เกิดจากผลของยาคุมฉุกเฉิน ส่วนเลือดที่ออกในวันที่ 8 พ.ย. ก็อาจเป็นประจำเดือน ซึ่งอาการเวียนหัวและคลื่นไส้ ก็เป็นอาการที่พบได้ในขณะมีประจำเดือนมา ส่วนอาการปวดหลังและปัสสาวะบ่อย ก็อาจเป็นอาการก่อนการมีประจำเดือนมาค่ะหากกังวลว่าจะมีการตั้งครรภ์หรือไม่ ก็อาจลองตรวจหาการตั้งครรภ์ดู โดยให้ตรวจหลังจากมีเพศสัมพันธ์ไปแล้วประมาณ 2 สัปดาห์ค่ะ